John Astin

John Allen Astin (født 30. mars 1930 i Baltimore i Maryland) er en amerikansk skuespiller.

John Astin studerte matematikk ved Johns Hopkins University i Baltimore og hadde en del småroller på teater. Han fikk en birolle i 1961 i filmen West Side Story og ble «oppdaget» og fikk  senere rollen som pappa Gomez Addams i den populære TV-serien Familien Addams. Han spilte også Gåtan i et dobbeltavsnitt av TV-serien Flaggermusen i dens andre sesong, da den opprinnelige rolleinnehaveren Frank Gorshin var fraværende.

Han har senere hatt mest komiske roller på scenen og i TV.

I årene 1972–1985 var han gift med skuespillerinnen Patty Duke; de har en sønn som også er skuespiller, Sean Astin.

 Referanser 

 Eksterne lenker 




Kategori:Skuespillere fra USA
Kategori:Stemmeskuespillere fra USA
Kategori:Alumni fra Johns Hopkins University
Kategori:Personer fra Baltimore